и ЕААБ посетиха CAAN между 5 и 9 октомври 2015 г. Целта на това посещение на място бе ЕААБ да предостави техническо съдействие под формата на оценка на напредъка, постигнат от CAAN във връзка с констатациите от одита на ИКАО, и да преразгледа пътната карта, за да се включат в нея препоръки за приключването на оставащите въпроси. Комисията взе участие в това посещение на място, за да направи преглед на напредъка, постигнат от CAAN във връзка с неизправностите, довели до въведената през декември 2013 г. забрана за непалските превозвачи.
 (82)
 Проверката на място потвърди, че CAAN е постигнал добър напредък в изпълнението на международните стандарти за безопасност. Според ИКАО планът за коригиращи действия, изготвен от CAAN, изцяло включва отстраняването на констатираните неизправности, в т.ч. на тези, довели до СОБ на ИКАО. Въпреки това, изпълнението на действията не можа да бъде проверено по време на посещението на място. Свързаният с въздушните операции СОБ е все още в сила. CAAN предвижда мисия на екипа за безопасност на регионалната служба на ИКАО през декември 2015 г., с цел да се направи първоначална оценка на прилагането на корективните действия и с оглед на координирана мисия за проверка през първото тримесечие на 2016 г. По време на тази мисия ефективното изпълнение на коригиращите действия трябва да бъде проверено от ИКАО. CAAN изпълнява програма за редовно одитиране на всички въздушни превозвачи и други доставчици на услуги под негов надзор. Въпреки това програмата за инспекции трябва да бъде доразработена.
 (83)
 По време на заседание с непалския министър на туризма, културата и гражданското въздухоплаване бе подчертано, че пълният капацитет на CAAN да упражнява, независимо от политическите власти, своите функции, свързани с безопасността, и да разполага с достатъчно на брой квалифициран персонал, са необходими елементи в подобряването на системата за надзор на въздухоплаването в Непал. Министърът информира Комисията, че някои допълнителни изменения в непалския закона за гражданското въздухоплаване са в процес на подготовка с цел разрешаването на институционалните въпроси и независимостта на функцията за надзор на безопасността от страна на доставчиците на услуги, както и че CAAN има пълна подкрепа за отстраняването на всички констатирани проблеми.
 (84)
 На 7 и 8 октомври 2015 г. въздушните превозвачи Buddha Air, Yeti Airlines, Tara Air и Nepal Airlines Corporation, регистрирани в Непал, бяха посетени от Комисията и EААБ с цел кратък преглед на развитията след последната мисия през февруари 2014 г. И четиримата въздушни превозвачи са получили повторно сертифициране в съответствие с петстепенния подход, а CAAN извършва редовен надзор. Развитието на системите за управление на безопасността и културата на безопасност на тези въздушни превозвачи се намират в различни стадии на развитие, и въпреки че някои от тях очевидно са по-напреднали от други, нито един от въздушните превозвачи понастоящем не отговаря на приложимите международни стандарти за безопасност.
 (85)
 CAAN също така представи информация за сертифицирането на два нови въздушни превозвачи. На Saurya Airlines е издадено САО No 083/2014 на 13 ноември 2014 г., а на Himalaya Airlines — САО No 084/2015 на 9 март 2015 г. CAAN обаче не бе в състояние да